ΚΑΝΟΝΙΣΜΟΣ (ΕΟΚ) αριθ. 900/92 ΤΟΥ ΣΥΜΒΟΥΛΙΟΥ της 31ης Μαρτίου 1992 για την τροποποίηση του κανονισμού (ΕΟΚ) αριθ. 3677/90 για τη θέσπιση μέτρων για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΟΚ) αριθ. 3677/90 (1) θέσπισε μέτρα για την πρόληψη της διοχέτευσης ορισμένων ουσιών στην παράνομη παρασκευή ναρκωτικών και ψυχοτρόπων ουσιών-

ότι οι μορφές διοχέτευσης παρουσιάζουν ταχείες αλλαγές και κρίνεται ότι σε διεθνές επίπεδο οι διαδικασίες που ορίζει το άρθρο 12 της σύμβασης των Ηνωμένων Εθνών, κατά της παράνομης εμπορίας ναρκωτικών και ψυχοτρόπων ουσιών, εφεξής καλούμενη "σύμβαση των Ηνωμένων Εθνών", πρέπει να ενισχυθούν για να αποτραπεί αποτελεσματικά η διοχέτευση χημικών ουσιών-

ότι η Επιτροπή και επτά μέλη συμμετείχαν στις εργασίες της ομάδας δράσης για τα χημικά προϊόντα, που δημιουργήθηκε από την οικονομική διάσκεψη του Χιούστον (G-7) στις 10 Ιουλίου 1990, για την οριστικοποίηση αποτελεσματικών διαδικασιών προκειμένου να προληφθεί η διοχέτευση προδρόμων και χημικών ουσιών ουσιωδών για την παράνομη παρασκευή ναρκωτικών- ότι καθόλη τη διάρκεια αυτών των εργασιών εξασφαλίστηκε αποτελεσματικός κοινοτικός συντονισμός καθώς και στενές διαβουλεύσεις με εκπροσώπους του εμπορίου και της βιομηχανίας-

ότι η τελική έκθεση της ομάδας δράσης εγκρίθηκε από την οικονομική διάσκεψη κορυφής του Λονδίνου (G-7) στις 15 Ιουλίου 1991-

ότι η εν λόγω τελική έκθεση, αναγνωρίζοντας τη σύμβαση των Ηνωμένων Εθνών ως το βασικό όργανο διεθνούς συνεργασίας σε θέματα διοχέτευσης χημικών ουσιών, περιλαμβάνει ορισμένες συστάσεις για την ενίσχυση των εθνικών και διεθνών μέτρων βάσει της σύμβασης αυτής-

ότι ορισμένες από τις συστάσεις της ομάδας δράσης αφορούν τα μέτρα που δεν καλύπτει ο κανονισμός (ΕΟΚ) αριθ. 3677/90, και ιδιαίτερα ορισμένες απαιτήσεις όσον αφορά την εξαγωγή χημικών ουσιών και τη διεύρυνση του πίνακα των ουσιών που υπόκεινται σε διεθνή έλεγχο, καθώς και νέο σύστημα κατάταξης αυτών των τελευταίων, σε τρεις κατηγορίες που θα αντιστοιχούν τα κατάλληλα μέτρα ελέγχου σύμφωνα με το είδος των ουσιών και ότι τα προϊόντα της κατηγορίας 3 ιδίως, που κυκλοφορούν σε μεγάλο βαθμό στο εμπόριο νόμιμα και πρέπει να υπόκεινται σε άδειες εξαγωγής μόνον όταν προορίζονται για ορισμένες ευαίσθητες χώρες ώστε να μην αυξηθούν αδικαιολόγητα οι έλεγχοι- ότι, επιπλέον, η έκθεση της ειδικής ομάδας συνιστά την ενίσχυση της διεθνούς συνεργασίας με τη σύναψη διμερών συμφωνιών, ειδικότερα, μεταξύ των χωρών που εξάγουν και εκείνων που εισάγουν διαβαθμισμένες χημικές ουσίες-

ότι είναι σημαντικό η Κοινότητα, λαμβάνοντας υπόψη τη δέσμευση που ανέλαβε στο πλαίσιο των εργασιών της ομάδας δράσης, να εφαρμόσει τις συγκεκριμένες συστάσεις, και να συμβάλει κατά το δυνατόν στην επίτευξη διεθνούς συνεργασίας στον τομέα αυτόν-

ότι, σύμφωνα με τη σύμβαση των Ηνωμένων Εθνών, οι τροποποιήσεις των πινάκων Ι και ΙΙ του παραρτήματος προτείνονται από την Επιτροπή για τα ναρκωτικά του οκονομικού και κοινωνικού συμβουλίου του οργανισμού των Ηνωμένων Εθνών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3677/90 τροποποιείται ως εξής:

1. Στο άρθρο 1 παράγραφος 2, το στοιχείο στ) αντικαθίσταται από το ακόλουθο κείμενο:

"στ) "τελικός παραλήπτης", κάθε φυσικό ή νομικό πρόσωπο που παραλαμβάνει τις διαβαθμισμένες ουσίες στη χώρα προορισμού. Το εν λόγω πρόσωπο δεν ταυτίζεται απαραίτητα με τον τελικό χρήστη."

Το πρώην στοιχείο στ) γίνεται στοιχείο ζ).

2. Στο άρθρο 2 σημείο 1, η δεύτερη και τρίτη περίπτωση αντικαθίστανται από το ακόλουθο κείμενο:

"- η ποσότητα και το βάρος της διαβαθμισμένης ουσίας και, εφόσον αυτή συνίσταται σε μείγμα, η ποσότητα και το βάρος του μείγματος καθώς και η ποσότητα και το βάρος ή η ποσοστιαία αναλογία της ουσίας ή των ουσιών του παραρτήματος που περιέχονται στο μείγμα,

- το όνομα και η διεύθυνση του εξαγωγέα, του εισαγωγέα, του διανομέα και, σύμφωνα με τα άρθρα 4, 5 και 5α, του τελικού παραλήπτη."

3. Στο άρθρο 2, το σημείο 4 αντικαθίσταται από το ακόλουθο κείμενο:

"4. Τα έγγραφα και οι καταστάσεις που αναφέρονται στα σημεία 1 και 3 πρέπει να φυλάσσονται για περίοδο τριών ετών από το τέλος του ημερολογιακού έτους κατά το οποίο πραγματοποιήθηκε η πράξη που αναφέρεται στο σημείο 1 και να είναι αμέσως διαθέσιμα προς ενδεχόμενο έλεγχο από τις αρμόδιες αρχές κάθε φορά που τα ζητούν."

4. Παρεμβάλλεται το ακόλουθο άρθρο:

"Άρθρο 2α

Έγκριση και καταχώρηση επιχειρηματιών

1. Οι επιχειρηματίες, εκτός από τους εκτελωνιστές τους αρμοδίους για την αποθήκευση και τους μεταφορείς, όταν ενεργούν αποκλειστικά υπ' αυτήν την ιδιότητα, που συμμετέχουν στην εισαγωγή, την εξαγωγή ή τη διαμετακόμιση διαβαθμισμένων ουσιών που περιλαμβάνονται στην κατηγορία 1 του παραρτήματος, πρέπει να λαμβάνουν έγκριση από τις αρμόδιες αρχές του κράτους μέλους στο οποίο είναι εκγατεστημένοι, προκειμένου να μπορούν να ασκήσουν τη δραστηριότητα αυτή. Για να αποφασίσει αν πρέπει να χορηγήσει τη σχετική έγκριση, η αρμόδια αρχή λαμβάνει υπόψη της την ικανότητα και την ακεραιότητα του αιτούντος.

Οι αρμόδιες αρχές μπορούν να αναστέλλουν ή να ανακαλούν την έγκριση όταν υπάρχουν εύλογοι λόγοι να πιστεύεται ότι ο κάτοχος δεν είναι πλέον ακέραιος και κατάλληλος για να έχει την έγκριση ή ότι δεν ισχύουν πλέον οι όροι για τη χορήγησή της.

2. Οι επιχειρηματίες, εκτός από τους εκτελωνιστές τους αρμόδιους για την αποθήκευση και τους μεταφορείς, όταν ενεργούν αποκλειστικά υπ' αυτήν την ιδιότητα, οι οποίοι συμμετέχουν στην εισαγωγή, την εξαγωγή ή τη διαμετακόμιση διαβαθμισμένων ουσιών που περιλαμβάνονται στην κατηγορία 2 ή την εξαγωγή διαβαθμισμένων ουσιών που περιλαμβάνονται στην κατηγορία 3 του παραρτήματος, οφείλουν να δηλώσουν στις αρμόδιες αρχές τις διευθύνσεις των εγκαταστάσεων στις οποίες παρασκευάζουν ή από τις οποίες εμπορεύονται τις ουσίες αυτές, και να τις ενημερώνουν για κάθε αλλαγή αυτών των διευθύνσεων.

Η υποχρέωση αυτή δεν ισχύει, ωστόσο, για τους επιχειρηματίες που ενέχονται στην εξαγωγή μικρών ποσοτήτων διαβαθμισμένων ουσιών που περιλαμβάνονται στην κατηγορία 3 ή μειγμάτων που περιέχουν διαβαθμισμένες ουσίες που περιλαμβάνονται στην κατηγορία 3 και έχουν προσδιορισθεί για το σκοπό αυτό.

3. Τα κράτη μέλη καθορίζουν τις διαδικασίες χορήγησης των εγκρίσεων, περιλαμβανομένων των τυχών ειδικών όρων που ισχύουν για τις εγκρίσεις αυτές, όπως ο καθορισμός της διάρκειας ισχύος και η καταβολή τελών για τη χορήγησή τους."

5. Το άρθρο 3 αντικαθίσταται από το ακόλουθο κείμενο:

"Άρθρο 3

Συνεργασία

Τα κράτη μέλη λαμβάνουν τα αναγκαία μέτρα για την καθιέρωση στενής συνεργασίας μεταξύ των αρμόδιων αρχών και των επιχειρηματιών, ούτως ώστε οι επιχειρηματίες:

- να γνωστοποιούν αμέσως στις αρμόδιες αρχές κάθε περιστατικό, όπως ασυνήθεις παραγγελίες ή συναλλαγές διαβαθμισμένων ουσιών, από το οποίο διαφαίνεται ότι οι ουσίες αυτές που προορίζονται προς εισαγωγή, εξαγωγή ή διαμετακόμιση ενδέχεται να διοχετευθούν στην παράνομη παρασκευή ναρκωτικών ή ψυχοτρόπων ουσιών,

- να παρέχουν στις αρμόδιες αρχές τις γενικής φύσεως πληροφορίες που ενδέχεται οι εν λόγω αρχές να τους ζητήσουν όσον αφορά τις συναλλαγές τους για την εξαγωγή διαβαθμισμένων ουσιών."

6. Το άρθρο 4 αντικαθίσταται από το ακόλουθο κείμενο:

"Άρθρο 4

Άδεια εξαγωγής

Διαβαθμισμένες ουσίες που περιλαμβάνονται στην κατηγορία 1 του παραρτήματος

1. Για την εξαγωγή των διαβαθμισμένων ουσιών που περιλαμβάνονται στην κατηγορία 1 του παραρτήματος, απαιτείται χορήγηση αδείας εξαγωγής που χορηγείται για κάθε πράξη από τις αρμόδιες αρχές του κράτους μέλους στο οποίο θα υποβληθεί η διασάφηση εξαγωγής σύμφωνα με τις ισχύουσες διατάξεις.

2. Οι αιτήσεις για τη χορήγηση της άδειας που αναφέρεται στην παράγραφο 1 πρέπει να περιέχουν τις ακόλουθες πληροφορίες:

- το όνομα και τη διεύθυνση του εξαγωγέα, του εισαγωγέα στην τρίτη χώρα και κάθε άλλου επιχειρηματία που συμμετέχει στην εξαγωγή ή την αποστολή καθώς και το όνομα και η διεύθυνση του τελικού πραλήπτη,

- την ονομασία της διαβαθμισμένης ουσίας που περιλαμβάνεται στην κατηγορία 1 του παραρτήματος,

- την ποσότητα και βάρος της διαβαθμισμένης ουσίας και, εφόσον αυτή συνίσταται σε μείγμα, την ποσότητα και το βάρος του μείγματος καθώς και την ποσότητα και το βάρος ή την ποσοστιαία αναλογία της ουσίας ή των ουσιών του παραρτήματος που περιέχονται στο μείγμα,

- τα στοιχεία που αφορούν τη μεταφορά, και ιδίως την προβλεπόμενη ημερομηνία αποστολής, τον τρόπο μεταφοράς, τον προσδιορισμό του τελωνείου στο οποίο πρέπει να υποβληθεί η διασάφηση εξαγωγής και, στο μέτρο που είναι γνωστά αυτά τα στοιχεία σε αυτό το στάδιο, τον προσδιορισμό του μέσου μεταφοράς, τη διαδρομή, το προβλεπόμενο σημείο εξόδου από το τελωνειακό έδαφος της Κοινότητας και το σημείο εισόδου στη χώρα εισαγωγής.

Στις περιπτώσεις της παραγράφου 10, η άδεια εισαγωγής που έχει εκδοθεί από τη χώρα προορισμού πρέπει να επισυνάπτεται στην αίτηση.

3. Η απόφαση, όσον αφορά την εν λόγω αίτηση, πρέπει να λαμβάνεται εντός δεκαπέντε εργάσιμων ημερών από την ημέρα που οι αρμόδιες αρχές θεωρούν ότι ο φάκελος είναι πλήρης. Η εν λόγω προθεσμία παρατείνεται εάν, στις περιπτώσεις της παραγράφου 10, οι αρμόδιες αρχές είναι υποχρεωμένες να προβούν σε περαιτέρω έρευνες για να βεβαιωθούν ότι έχει δεόντως χορηγηθεί άδεια για την εισαγωγή των ουσιών.

4. Με την επιφύλαξη της ενδεχόμενης εφαρμογής τεχνικών μέτρων κατασταλτικού χαρακτήρα, η άδεια εξαγωγής που αναφέρεται στην παράγραφο 1 δεν χορηγείται για τους ακόλουθους λόγους:

α) εάν υπάρχουν εύλογες υποψίες ότι οι πληροφορίες που κατατίθενται, σύμφωνα με τις υποχρεώσεις που καθορίζονται στην παράγραφο 2, είναι ψευδείς ή ανακριβείς-

β) εάν, στις περιπτώσεις της παραγράφου 10, έχει αποδειχθεί ότι η εισαγωγή των διαβαθμισμένων ουσιών δεν έχει δεόντως επιτραπεί από τις αρμόδιες αρχές της χώρας προορισμού-

γ) εφόσον υπάρχουν βάσιμες υπόνοιες ότι οι εν λόγω ουσίες προορίζονται για την παράνομη παρασκευή ναρκωτικών ή ψυχοτρόπων ουσιών.

5. Εάν τα στοιχεία για τη διαδρομή και το μέσο μεταφοράς δεν περιλαμβάνονται στην αίτηση που αναφέρεται στην παράγραφο 2, πρέπει να αναφέρεται στην άδεια εξαγωγής ότι ο επιχειρηματίας οφείλει να παρέχει τα εν λόγω στοιχεία στις τελωνειακές αρχές ή σε κάθε άλλη αρμόδια αρχή στο σημείο εξόδου από το τελωνειακό έδαφος της Κοινότητας πριν από την φυσική αναχώρηση της αποστολής. Στην περίπτωση αυτή, στην άδεια εξαγωγής πρέπει να τίθεται, τη στιγμή της έκδοσης, σχετική ένδειξη.

6. Σε όλες τις περιπτώσεις, η άδεια εξαγωγής πρέπει να υποβάλλεται στις τελωνειακές αρχές προς εξέταση κατά την κατάθεση της διασάφησης εξαγωγής.

Επιπλέον, η αποστολή πρέπει να συνοδεύεται από αντίγραφο αυτής της άδειας μέχρι το τελωνείο στο σημείο εξόδου των διαβαθμισμένων ουσιών από το τελωνειακό έδαφος της Κοινότητας. Το τελωνείο αυτό πρέπει να συμπληρώνει, κατά περίπτωση, την άδεια προσθέτοντας τα στοιχεία που αναφέρονται στην παράγραφο 5 και όλα τα άλλα στοιχεία που κρίνονται απαραίτητα και να θέτει τη σφραγίδα του πριν την επιστρέψει στην εκδότρια αρχή.

7. Η έκδοση αδείας εξαγωγής δεν αποκλείει οποιαδήποτε πιθανή, διοικητική ή άλλη ευθύνη του κατόχου αυτής της άδειας.

8. Η άδεια εξαγωγής μπορεί να ανασταλεί ή να ανακληθεί από τις αρμόδιες αρχές εφόσον υπάρχουν βάσιμες υποψίες ότι οι εν λόγω ουσίες μπορεί να διοχετευθούν στην παράνομη παρασκευή ναρκωτικών ή ψυχοτρόπων ουσιών.

9. Όσον αφορά τις αιτήσεις για γνωστοποίηση πριν από την εξαγωγή, οι οποίες απευθύνονται προς την Κοινότητα από τρίτη χώρα σύμφωνα με το άρθρο 12 παράγραφος 10 της σύμβασης των Ηνωμένων Εθνών:

α) η Επιτροπή ανακοινώνει αμέσως στις αρμόδεις αρχές των κρατών μελών όλες τις σχετικές αιτήσεις που λαμβάνει-

β) πριν από την εξαγωγή διαβαθμισμένων ουσιών προς την αιτούσα χώρα, οι αρμόδιες αρχές του ενδιαφερόμενου κράτους μέλους παρέχουν στις αρμόδιες αρχές της χώρας αυτής τις πληροφορίες που ορίζονται στην παράγραφο 2. Αντίγραφο της απάντησης αυτής γνωστοποιείται στην Επιτροπή προκειμένου να διαβιβασθεί στα άλλα κράτη μέλη-

γ) η αρχή που παρέχει τέτοιες πληροφορίες απαιτεί από την αρχή της τρίτης χώρας που λαμβάνει τις πληροφορίες τη διασφάλιση του εμπιστευτικού χαρακτήρα κάθε οικονομικού, βιομηχανικού, εμπορικού ή επαγγελματικού απόρρητου ή κάθε εμπορικής μεθόδου, που είναι δυνατό να περιέχονται στις πληροφορίες.

10. Όταν υπάρχει συμφωνία μεταξύ της Κοινότητας και τρίτης χώρας ότι οι εξαγωγές προς την εν λόγω χώρα επιτρέπονται μόνον εφόσον οι αρμόδιες αρχές της χώρας αυτής έχουν εκδώσει άδεια εισαγωγής για τις εν λόγω ουσίες:

α) η Επιτροπή γνωστοποιεί στις αρμόδιες αρχές των κρατών μελών το όνομα και τη διεύθυνση της αρμόδιας αρχής της τρίτης χώρας καθώς και κάθε πρακτική πληροφορία που λαμβάνει από την εν λόγω χώρα-

β) οι αρμόδιες αρχές των κρατών μελών βεβαιώνονται ότι η εισαγωγή έχει επιτραπεί δεόντος ζητώντας, εάν χρειασθεί, επιβεβαίωση από την αρχή που αναφέρεται στο στοιχείο α)."

7. Το άρθρο 5 αντικαθίσταται από το ακόλουθο κείμενο:

"Άρθρο 5

Ειδικές απαιτήσεις κατά την εξαγωγή

Διαβαθμισμένες ουσίες που περιλαμβάνονται στην κατηγορία 2 του παραρτήματος

1. Για την εξαγωγή διαβαθμισμένων ουσιών που περιλαμβάνονται στην κατηγορία 2 του παραρτήματος απαιτείται χορήγηση άδειας που εκδίδεται κατ' εφαρμογή των παραγράφων 2 και 3 από τις αρμόδιες αρχές του κράτους μέλους στο οποίο θα υποβληθεί η διασάφηση εξαγωγής σύμφωνα με τις ισχύουσες διατάξεις.

2. Οι εξαγωγές που αναφέρονται στην παράγραφο 1 υπόκεινται, τηρουμένων των αναλογιών, στις διατάξεις του άρθρου 4, όταν προκύπτει ότι προορίζονται, άμεσα ή έμμεσα, για οποιαδήποτε τρίτη χώρα η οποία έχει προσδιορισθεί ότι έχει σχέση με την παράνομη παρασκευή ναρκωτικών ουσιών από τις εν λόγω διαβαθμισμένες ουσίες. Ο προσδιορισμός αυτός γίνεται ιδίως μέσω αιτιολογημένης αίτησης της συγκεκριμένης τρίτης χώρας προς την Επιτροπή.

Οι διατάξεις του άρθρου 4 εφαρμόζονται επίσης στις περιπτώσεις κατά τις οποίες δεν είναι δυνατόν να εκδοθεί γενική ατομική άδεια κατ' εφαρμογή της παραγράφου 3.

3. Σε όλες τις άλλες περιπτώσεις η εξαγωγή διαβαθμισμένων ουσιών που περιλαμβάνονται στην κατηγορία 2 μπορεί, κατόπιν αιτήσεως των ενδιαφερομένων επιχειρηματιών, να επιτρέπεται σε γενική βάση με την έκδοση γενικής ατομικής άδειας. Κατά την απόφαση για την έκδοση της άδειας αυτής λαμβάνονται υπόψη η ικανότητα και η ακεραιότητα του αιτούντος καθώς και η φύση, η έκταση και η ροή των συγκεκριμένων συναλλαγών. Στις περιπτώσεις αυτές, ο κάτοχος της άδειας πρέπει να μνημονεύει αυτή την άδεια στις διασαφήσεις εξαγωγής.

Ο κάτοχος της εν λόγω άδειας πρέχει, σύμφωνα με τους κανόνες που καθορίζουν οι αρμόδιες αρχές, κάθε γενικής φύσεως πληροφορία όσον αφορά τις εξαγωγές που πραγματοποιούνται δυνάμει της άδειας.

Η γενική ατομική άδεια μπορεί να αναστέλλεται ή να ανακαλείται όταν υπάρχουν βάσιμοι λόγοι για να πιστεύεται ότι ο κάτοχος της άδειας δεν είναι πλέον ακέραιος και κατάλληλος να έχει άδεια ή ότι δεν ισχύουν πλέον οι όροι για την έκδοσή της."

8. Προστίθεται το ακόλουθο άρθρο:

"Άρθρο 5α

Ειδικές απαιτήσεις κατά την εξαγωγή

Διαβαθμισμένες ουσίες που περιλαμβάνονται στην κατηγορία 3 του παραρτήματος

1. Όταν η εξαγωγή των διαβαθμισμένων ουσιών που περιλαμβάνονται στην κατηγορία 3 του παραρτήματος προορίζεται, άμεσα ή έμεσα, για τρίτη χώρα:

α) με την οποία η Κοινότητα έχει συνάψει συμφωνία δυνάμει της οποίας απαγορεύονται οι εξαγωγές από την Κοινότητα προς τη χώρα αυτή εκτός εάν οι αρμόδιες αρχές της χώρας αυτής έχουν χορηγήσει άδεια εισαγωγής για τη συγκεκριμένη αποστολή ή

β) η οποία έχει προσδιορισθεί ως χώρα στο έδαφος της οποίας τίθεται το πρόβλημα της παράνομης παρακευής ηρωΐνης ή κοκαΐνης ή ως χώρα ευαίσθητη όσον αφορά την πιθανή διοχέτευση των εν λόγω ουσιών,

για την εξαγωγή αυτή απαιτείται άδεια η οποία εκδίδεται κατ' εφαρμογή των παραγράφων 2 και 3 από τις αρμόδιες αρχές του κράτους μέλους στο οποίο πρέπει να υποβληθεί η διασάφηση εξαγωγής σύμφωνα με τις ισχύουσες διατάξεις.

2. Οι εξαγωγές που αναφέρονται στην παράγραφο 1 υπόκεινται, τηρουμένων των αναλογιών, στις διατάξεις του άρθρου 4, στις περιπτώσεις που ειδικές συμφωνίες που έχουν συναφθεί με τις συγκεκριμένες τρίτες χώρες προβλέπουν τη χορήγηση αδειών εξαγωγής για κάθε πράξη. Οι διατάξεις του άρθρου 4 εφαρμόζονται επίσης σε όλες τις περιπτώσεις που δεν είναι δυνατόν να εκδοθεί γενική ατομική άδεια κατ' εφαρμογή της παραγράφου 3.

3. Σε δικαιολογημένες περιπτώσεις, η εξαγωγή διαβαθμισμένων ουσιών που περιλαμβάνονται στην κατηγορία 3 του παραρτήματος μπορεί να επιτρέπεται γενικά με την έκδοση γενικής ατομικής αδείας. Η απόφαση έκδοσης, αναστολής ή ανάκλησης των αδειών αυτών λαμβάνεται, τηρουμένων των αναλογιών, σύμφωνα με το άρθρο 5 παράγραφος 3.

Επιπλέον, προϋπόθεση για την έκδοση των αδειών αυτών αποτελεί, για λόγους ελέγχου, η υποχρέωση του κατόχου να προσκομίζει στις αρμόδιες αρχές του κράτους μέλους εξαγωγής, κάθε φορά που υπάρχει λόγος και για κάθε εξαγωγή, την άδεια εισαγωγής που εκδίδεται από τις αρμόδιες αρχές της τρίτης χώρας. Σε περίπτωση που υπάρχουν αμφιβολίες, οι αρμόδιες αρχές του κράτους μέλους εξαγωγής μπορούν να έρχονται σε επαφή με τις αρχές που εξέδωσαν την άδεια εισαγωγής."

9. Το άρθρο 6 αντικαθίσταται από το εξής:

"Άρθρο 6

Εξουσίες των αρμόδιων αρχών

1. Προκειμένου να διασφαλίζεται η ορθή εφαρμογή των άρθρων 2, 4, 5 και 5α, κάθε κράτος μέλος λαμβάνει, στο πλαίσιο του εσωτερικού του δικαίου, τα μέτρα που είναι αναγκαία ώστε οι αρμόδιες αρχές να είναι δυνατόν:

α) να συλλέγουν πληροφορίες για οποιαδήποτε παραγγελία ή πράξη που αφορά διαβαθμισμένες ουσίες-

β) να έχουν πρόσβαση στους επαγγελματικούς χώρους των επιχειρηματιών για τη συλλογή αποδεικτικών στοιχείων για παρατυπίες.

2. Με την επιφύλαξη των μέτρων που προβλέπονται στα άρθρα 4, 5 και 5α καθώς και στην παράγραφο 1 του παρόντος άρθρου, οι αρμόδιες αρχές κάθε κράτους μέλους μπορούν να απαγορεύσουν την είσοδο διαβαθμισμένων ουσιών στο τελωνειακό έδαφος της Κοινότητας ή την έξοδο των εν λόγω ουσιών από αυτό, εφόσον υπάρχουν βάσιμες υπόνοιες ότι οι ουσίες αυτές προορίζονται για παράνομη παρασκευή ναρκωτικών ή ψυχοτρόπων ουσιών.

3. Προκειμένου να αποτραπούν ειδικοί κίνδυνοι διοχέτευσης των εν λόγω ουσιών σε ελεύθερες ζώνες καθώς και σε άλλους ευαίσθητους τομείς, όπως τελωνειακές αποθήκες, τα κράτη μέλη διασφαλίζουν ότι οι έλεγχοι που εφαρμόζονται στις πράξεις που πραγματοποιούνται στους τομείς αυτούς είναι αποτελεσματικοί σε κάθε στάδιο των εν λόγω πράξεων και ότι είναι εξίσου αυστηροί με τους ελέγχους που διενεργούνται σε άλλες περιοχές του τελωνειακού εδάφους."

10. Το άρθρο 10 αντικαθίσταται από το ακόλουθο κείμενο:

"Άρθρο 10

1. Η Επιτροπή επικουρείται από επιτροπή που αποτελείται από αντιπροσώπους των κρατών μελών και προεδρεύεται από τον αντιπρόσωπο της Επιτροπής.

Η επιτροπή εξετάζει κάθε θέμα σχετικό με την εφαρμογή του παρόντος κανονισμού το οποίο θέτει ο πρόεδρός της είτε με δική του πρωτοβουλία είτε μετά από αίτηση του αντιπροσώπου ενός κράτους μέλους.

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο εντός της προθεσμίας που μπορεί να ορίζει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που καθορίζεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο με βάση πρόταση της Επιτροπής. Κατά την ψηφοφορία στην επιτροπή οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή ανακοινώνονται αμέσως από την Επιτροπή στο Συμβούλιο. Στην περίπτωση αυτή, η Επιτροπή αναβάλλει την εφαρμογή των εν λόγω μέτρων για περίοδο τριών μηνών από την ημερομηνία της ανακοίνωσης.

Το Συμβούλιο μπορεί, με ειδική πλειοψηφία, να λάβει διαφορετική απόφαση εντός της προθεσμίας που προβλέπεται στο προηγούμενο εδάφιο.

3. Η διαδικασία που ορίζεται στην παράγραφο 2 εφαρμόζεται ιδίως για:

α) τον καθορισμό των ποσοτήτων των διαβαθμισμένων ουσιών που περιλαμβάνονται στην κατηγορία 3 και τον προσδιορισμό των μειγμάτων που περιέχουν διαβαθμισμένες ουσίες που περιλαμβάνονται στην κατηγορία 3, κατ' εφαρμογή του άρθρου 2α παράγραφος 2 δεύτερο εδάφιο-

β) τον προσδιορισμό των χωρών και ουσιών κατ' εφαρμογή του άρθρου 5 παράγραφος 2-

γ) τη θέσπιση των απαιτήσεων για την άδεια εξαγωγής, κατ' εφαρμογή του άρθρου 5α παράγραφος 1 στοιχείο β), στην περίπτωση που δεν υπάρχει συμφωνία με τη συγκεκριμένη τρίτη χώρα-

δ) την έγκριση του υποδείγματος του εντύπου της αδείας εξαγωγής που αναφέρεται στο άρθρο 4, καθώς και για τις λεπτομέρειες χρησιμοποίησης του εν λόγω εντύπου και για τις λεπτομέρειες εφαρμογής του συστήματος των γενικών ατομικών αδειών που αναφέρονται στα άρθρα 5 και 5α-

ε) την τροποποίηση του παραρτήματος του παρόντος κανονισμού, σε περίπτωση που τροποποιηθούν οι πίνακες του παραρτήματος της σύμβασης των Ηνωμένων Εθνών."

11. Παρεμβάλλεται το ακόλουθο άρθρο:

"Άρθρο 11α

Η Επιτροπή εξουσιολοτείται να λάβει θέση εξ ονόματος της Κοινότητας, υπέρ τροποποιήσεων των πινάκων Ι και ΙΙ του παραρτήματος της σύμβασης των Ηνωμένων Εθνών που είναι σύμφωνες με το παράρτημα του παρόντος κανονισμού."

12. Το παράρτημα αντικαθίσταται από το ακόλουθο κείμενο:

"ΠΑΡΑΡΤΗΜΑ

Ουσία Ονομασία ΣΟ (εάν είναι διαφορετική) Κωδικός ΣΟ ΚΑΤΗΓΟΡΙΑ 1 - Εφεδρίνη 2939 40 10 - Εργομετρίνη 2939 60 10 - Εργοταμίνη 2939 60 30 - Λυσεργικό οξύ 2939 60 50 - 1-φαινυλο-2-προπανόνη Φαινυλακετόνη 2914 30 10 - Ψευδοεφεδρίνη 2939 40 30 - Ν-Ακετυλανθρανιλικό οξύ 2-ακεταμιδοβενζοϊκό οξύ 2924 29 50 - 3,4 Μεθυλοδιοξυφαινυλο-2-προπανόνη 2932 90 77 Τα άλατα των ουσιών που αναφέρονται στην παρούσα κατηγορία, εφόσον υπάρχουν. Ουσία Ονομασία ΣΟ (εάν είναι διαφορετική) Κωδικός ΣΟ ΚΑΤΗΓΟΡΙΑ 2 - Οξεικός ανυδρίτης 2915 24 00 - Ανθρανιλικό οξύ ex 2922 49 90 - Φαινυλοξικό οξύ 2916 33 00 - Πιπεριδίνη 2933 39 30 - Ισοσαφρόλη (cis + trans) 2932 90 73 - Πιπερονάλη 2932 90 75 - Σαφρόλη 2932 90 71 Τα άλατα των ουσιών που αναφέρονται στην παρούσα κατηγορία, εφόσον υπάρχουν. ΚΑΤΗΓΟΡΙΑ 3 - Ακετόνη 2914 11 00 - Αιθυλαιθέρας Διαιθυλικός αιθέρας 2909 11 00 - Μεθυλαιθυλοκετόνη (ΜΕΚ) Βουτανόνη 2914 12 00 - Τοτουόλη 2902 30 10/90 - Υπερμαγγανικό κάλλιο 2841 60 10 - Θειικό οξύ 2807 00 10 - Υδροχλωρικό οξύ Χλωρίδιο του υδρογόνου 2806 10 00."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1993, εκτός από το άρθρο 1 σημείο 11 το οποίο εφαμόζεται μόλις αρχίσει να ισχύει ο παρών κανονισμός. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαρτίου 1992. Για το Συμβούλιο

Ο Πρόεδρος

Vitor MARTINS

(1) ΕΕ αριθ. L 357 της 20. 12. 1990, σ. 1.